ЕУРАЗИЯЛЫҚ ЭКОНОМИКАЛЫҚ  КОМИССИЯ
АЛҚА
ӨКІМ
[bookmark: _GoBack]2017 жылғы «04» қыркүйек     № 119                          Мәскеу қаласы

Еуразиялық экономикалық комиссия Кеңесінің «Еуразиялық экономикалық одаққа мүше мемлекеттердің жануарлардың аса қауіпті, карантиндік және зооноздық аурулары ошақтарының профилактикасы, оларды диагностикалау, оқшаулау және жою кезінде өзара іс-қимыл жасау және өңірлендіру мен компартменттеу жүргізу тәртібі туралы»
шешімінің жобасы туралы

1.Еуразиялық экономикалық комиссия Кеңесінің «Еуразиялық экономикалық одаққа мүше мемлекеттердің жануарлардың аса қауіпті, карантиндік және зооноздық аурулары ошақтарының профилактикасы, оларды диагностикалау, оқшаулау және жою кезінде өзара іс-қимыл жасау және өңірлендіру мен компартменттеу жүргізу тәртібі туралы» шешімінің жобасы (қоса беріліп отыр) мақұлдансын және ол Еуразиялық экономикалық комиссия Кеңесінің қарауына ұсынылсын.
2.Осы Өкім Еуразиялық экономикалық одақтың ресми сайтында жарияланған күнінен бастап күнтізбелік 10 күн өткен соң күшіне енеді.

ЕУРАЗИЯЛЫҚ ЭКОНОМИКАЛЫҚ  КОМИССИЯ
КЕҢЕС
ШЕШІМ
1.       жылғы «  »              №                                қаласы
Еуразиялық экономикалық одаққа мүше мемлекеттердің жануарлардың аса қауіпті, карантиндік және зооноздық аурулары ошақтарының профилактикасы, оларды диагностикалау, оқшаулау және жою кезінде өзара іс-қимыл жасау және өңірлендіру мен компартменттеу жүргізу тәртібі туралы

2014 жылғы 29 мамырдағы Еуразиялық экономикалық одақ туралы шарттың 58-бабының 3-тармағының екінші абзацына және Жоғары Еуразиялық экономикалық кеңестің 2014 жылғы 23 желтоқсандағы № 98 шешімімен бекітілген Еуразиялық экономикалық комиссияның Жұмыс регламентіне № 1 қосымшаның 54-тармағына сәйкес Еуразиялық экономикалық комиссия Кеңесі шешті:
1.Қоса беріліп отырған Еуразиялық экономикалық одаққа мүше мемлекеттердің жануарлардың аса қауіпті, карантиндік және зооноздық аурулары ошақтарының профилактикасы, оларды диагностикалау, оқшаулау және жою кезінде өзара іс-қимыл жасау және өңірлендіру мен компартменттеу жүргізу тәртібі бекітілсін.
2.Осы Шешім ресми жарияланған күнінен бастап күнтізбелік 30 күн өткеннен кейін күшіне енеді.
Осы Шешіммен бекітілген Тәртіптің 41-тармағының екінші және үшінші абзацтары Еуразиялық экономикалық комиссия Кеңесінің компартменттеу жүргізу мақсатында ветеринариялық бақылауға (қадағалауға) жататын объектілердің биологиялық қауіпсіздігін басқару жүйесін бағалаудың бірыңғай критерийлерін бекіту туралы шешімі күшіне енгеннен күннен бастап күшіне енеді.

Еуразиялық экономикалық комиссия Кеңесінің 
20    жылғы                №    шешімімен 
БЕКІТІЛГЕН

Еуразиялық экономикалық одаққа мүше мемлекеттердің жануарлардың аса қауіпті, карантиндік және зооноздық аурулары ошақтарының профилактикасы, оларды диагностикалау, оқшаулау және жою кезінде өзара іс-қимыл жасау және өңірлендіру мен компартменттеу жүргізу 
ТӘРТІБІ

I. Жалпы ережелер

1. Осы Тәртіп 2014 жылғы 29 мамырдағы Еуразиялық экономикалық одақ туралы шарттың (бұдан әрі – Шарт) 58-бабының 3-тармағына сәйкес әзірленді және Еуразиялық экономикалық одаққа мүше мемлекеттердің (бұдан әрі тиісінше – мүше мемлекеттер, Одақ) жануарлардың аса қауіпті, карантиндік және зооноздық аурулары (бұдан әрі – аурулар) ошақтарының профилактикасы, оларды диагностикалау, оқшаулау және жою кезінде өзара іс-қимыл жасау қағидасын, сондай-ақ өңірлендіру мен компартменттеу жүргізу қағидасын белгілейді. 
2. Мүше мемлекеттер осы Тәртіпке сәйкес ауру ошақтарының туындауын ескерту, Одақтың кеден аумағын ауру қоздырғыштарын және (немесе) ветеринариялық-санитариялық қатынастарда қауіпті ветеринариялық бақылауға (қадағалауға) алынған тауарларды әкелуден және таралуынан қорғауды қамтамасыз ету мақсатында ауру ошақтарының профилактикасы, оларды диагностикалау, оқшаулар және жою кезінде өзара іс-қимылды жүзеге асырады, сондай-ақ аурулардың профилактикасы мен (немесе) үшінші елдермен және мүше мемлекеттер арасында сауданы жүзеге асыру мақсатында белгіленген зоосанитариялық беделі бар жануарлардың субпопуляциясын анықтау үшін өңірлендіру мен компартменттеуді жүргізеді. 
3. Мүше мемлекеттердің ауру ошақтарының профилактикасы, оларды диагностикалау, оқшаулау және жою кезінде өзара іс-қимыл жасауы № 1 қосымшаға сәйкес тізбе бойынша ауруларға қатысты жүзеге асырылады.
4. Еуразиялық экономикалық комиссия (бұдан әрі – Комиссия) мүше мемлекеттердің ветеринария саласындағы уәкілетті органдарының (бұдан әрі – уәкілетті органдар) ауру ошақтарының профилактикасы, оларды диагностикалау, оқшаулау және жою мәселелері бойынша өзара іс-қимылын үйлестіруді жүзеге асырады.

II. Анықтамалар

5. Осы Тәртіптің мақсаттары үшін мыналарды білдіретін ұғымдар пайдаланылады:
«саламатты компартмент» – осы ауру бойынша компартмент саламаттығы беделін тану мақсатында нақты ауру қоздырғышының болмауы Халықаралық эпизоотикалық бюроның Жерүсті жануарлардың саулығы кодексі және Су жануарларының саулығы кодексі белгілеген талаптарға сәйкес дәлелденген компартмент;
«саламатты өңір» – аумағында Халықаралық эпизоотикалық бюроның Жерүсті жануарлардың саулығы кодексі және Су жануарларының саулығы кодексі белгілеген жануарлар субпопуляциясының саламатты зоосанитариялық беделін тану талаптары сақталған жағдайда, ал олар болмаған жағдайда – Одақ құқығына енетін актілерге, мүше мемлекеттердің заңнамасына сәйкес аурудың доқ екені дәлелденген өңір;
«буферлі (қорғаныс) аймақ» – саламатты өңірдегі немесе ауру қоздырғышын әкелуге жол бермеу мақсатында ветеринариялық-санитариялық іс-шаралар жүргізу арқылы белгіленбеген өңірдегі жануарлар субпопуляциясының зоосанитариялық беделін қорғау үшін белгіленген аймақ;
«жануарлардың қабілетті түрлері» – организмінде жұқпалы аурудың қоздырғышы көбеюі мүмкін биологиялық түрлерге жататын жануарлар. Мұндай жануарлар ауру жұқтыру және организмде жұқпалы ауру қоздырғышы кейіннен көбеюі нәтижесінде кез келген ауырлық дәрежесінде осы аурудың клиникалық белгілерін көрсете алады немесе аурудың клникалық белгілері болмауы және ауру қоздырғышының жасырын тасымалдаушысы болып табылуы мүмкін;
«диагностика» – клиникалық, зертханалық-диагностикалық, эпизоотологиялық, патологоанатомиялық және басқа да деректер кешені негізінде жануарлар ауруының диагнозын белгілеу рәсімі;
«жануарларды диспансерлеу» – аурулардың ерте клиника алды және клникалық белгілерін уақытылы анықтауға, аурулардың профилактикасына және ауру жануарларды емдеуге бағытталған ветеринариялық диагностикалық және емдеу-профилактикалық іс-шаралар жүйесі;
«аймақ» – мүше мемлекет аумағының оның ошағы айналасында аурудың таралуына байланысты немесе осы аумақты жұқпалы аурулардың туындауынан қорғау үшін ұйымдастырылатын эпизоотияға қарсы іс-шаралар жүргізілетін әкімшілік немесе табиғи шекаралармен шектелген бөлігі;
«зоосанитариялық бедел» – Халықаралық эпизоотикалық бюроның Жерүсті жануарлардың саулығы кодексі және Су жануарларының саулығы кодексі белгілеген критерийлерге сәйкес анықталатын қандай-қа бір ауру бойынша ветеринариялық бақылауға (қадағалауға) жататын жануарлар субпопуляциясының, аумақтың және (немесе) объектілердің ахуалы;
«карантин» – эпизоотиялық ошақты жою және аурудың таралуына жол бермеу мақсатында шаруашылық байланыстарды шектеуге немесе тоқтатуға және аумағында эпизоотиялық ошақ белгіленген эпизотиялық ошақ пен саламатты эпизоотиялық жағдай аумағы арасында ветеринариялық бақылауға (қадағалауға) алынған тауарларды тасымалдауды (орнын ауыстыруды) тоқтата тұруға бағытталған ветеринариялық-санитариялық, ұйымдастырушылық-шаруашылық іс-шаралар және әкімшілік шаралар жүйесін көздейтін құқықтық режим;
«карантинді аймақ» – аурулар жұқтырған немесе жұқтыруға күдік келтірілген ветеринариялық бақылауға (қадағалауға) жататын бір немесе бірнеше объекті орналасқан, географиялық шекарасы эпизоотикалық факторлар мен зерттеулер нәтижелері ескеріле отырып анықталған және шегінде аурудың таралуына жол бермеу бойынша профилактикалық шаралар қабылданған шектелген аумақ;
«компартмент» – оларға қатысты сату мақсатында ветеринариялық бақылау (қадағалау), профилактика және биологиялық қауіпсіздік шаралары қабылданатын бір немесе бірнеше ауру бойынша анықталған зоосанитариялық беделді иеленетін биологиялық қауіпсіздікті басқарудың бірыңғай жүйесі бар бір немесе бірнеше мал өсіру шаруашылығы жануарларының субпопуляциясы. Мүше мемлекеттердің заңнамасына сәйкес компартментке, тек қана оның зарарсыздандырылғанына кепілдік беретін технологиялық сатыдан өткен жануарлардан алынған өнімдер сақталатын немесе қайта өңделетін объектілерді қоспағанда, аталған мал өсіру шаруашылықтарындағы жануарларды соғымға сою, осындай жануарлардан алынған жануарлардан алынатын өнімдерді қайта өңдей және сақтау жүзеге асырылатын аумақтардағы объектілер жатқызылуы мүмкін; 
«компартменттеу» – компартментті орнату үшін уәкілетті орган жүзеге асыратын рәсімдер;
«ауруды жою» – эпизоотикалық тізбектің әртүрлі буындарына ықпал ету арқылы оның қоздырғышын жою арқылы ауру ошағын түп-тамырымен құрту; 
«ауруды оқшаулау» – ветеринариялық-санитариялық, ұйымдастырушылық-шаруашылық іс-шаралар кешенін және әкімшілік шараларды қолдану арқылы аурудың одан әрі таралуын шектеу;
«шектеулер» – аурулардың таралуына жол бермеу және қолайлы эпизоотикалық жағдайға қол жеткізу мақсатында эпизоотикалық ошақ белгіленген аумақта шаруашылық қызметін ішінара шектеуге және ветеринариялық бақылауға (қадағалауға) жататын тауарларды тасымалдауды (орнын ауыстыруды) тоқтата тұруға бағытталған ветеринариялық-санитариялық, ұйымдастырушылық-шаруашылық іс-шаралар жүйесін және әкімшілік шараларды көздейтін құқықтық режим;
«биологиялық қауіпсіздікті қамтамасыз ету жоспары» – өңірде, аймақта немесе компартментте аурудың енуінің және таралуының әлеуетті жолдарын белгілеуге бағытталған және Халықаралық эпизоотикалық бюроның Жерүсті жануарларының денсаулығы кодексі мен Су жануарларының денсаулығы кодексінің ұсынымдарына сәйкес аурумен байланысты қабылданған немесе тәуекелдерді төмендету мақсатында жоспарланған ветеринариялық-санитариялық шараларды көздейтін іс-шаралар кешені;
«аурудың профилактикасы» – жұқпалы аурулардың туындауын және енуін және олардың қоздырғыштарының, соның ішінде адам мен жануарлар үшін ортақ аурулар қоздырғыштарының таралуын ескертуге бағытталған арнайы ветеринариялық-санитариялық, ұйымдастырушылық-шаруашылық іс-шаралар кешені;
«өңір» – мүше мемлекет аумағының жануарлардың субпопуляциясы оларға қатысты ветеринариялық-санитариялық бақылау (қадағалау), профилактика, ветеринариялық бақылауға (қадағалауға) жататын объектілердің биологиялық қауіпсіздігі түп тамырымен жою және қамтамасыз ету шаралары қабылданатын жұқпалы аурулар бойынша зоосанитариялық беделмен белгіленген әкімшілік шекараларымен шектелген бөлігі; 
«аймақтандыру» – мемлекеттің немесе оның әкімшілік-аумақтық бірлігінің (республика, облыс, өлке, жер, графтық, штат, провинция, аудан және т.б.) жұқпалы ауру бойынша беделін анықтау процесі; 
«жануарлардың субпопуляциясы» – мүше мемлекеттің белгілі бір бөлігінде тіршілік ететін және (немесе) ұсталатын оның зоосанитариялық беделін ескере отырып аймақтандыру және (немесе) компартменттеу негізінде анықталатын жануарлардың белгілі бір түрінің популяциясы;
«трансшекаралық аурулар» – аумағында эпизоотикалық ошақ бар мүше мемлекеттің мемлекеттік шекарасынан тыс тез таралуымен сипатталатын аурулар;
«эмерджентті аурулар» – бұрын белгісіз ауру қоздырғышы немесе жаңа түрі патогенділікпен немесе иммунды-биологиялық қасиеттерімен ерекшеленетін бұрын белгілі қоздырғыштың жаңа алуан түрлілігі (штамм, тип және т.б.) тудырған жаңадан туындаған аурулар;
«эпизоотикалық ошақ» – ауру қоздырғыштарының көзі бар шектелген аумақ немесе үй-жай, таралу факторлары және жануарлардың қабілетті түрлері;
«эпизоотикалық аймақтандыру» – басты негізде географиялық критерийлер негізінде анықталатын зоосанитариялық беделге ие мүше мемлекеттің аумағында жануарлардың субпопуляциясын анықтау мақсатында уәкілетті орган жүзеге асыратын рәсімдер; 
 «эпизоотологиялық мониторинг» – ветеринариялық-санитариялық іс-шаралардың тиімділігін талдау, сондай-ақ белгілі бір аумақтардың эпизоотикалық ахуалын бағалау және болжау мақсатында ауру қоздырғыштарының таралуы және оларды статистикалық өңдеу туралы деректерді жинау жүйесі; 
«эпизоотологиялық тексеру» – уәкілетті органдардың аурулардың профилактикасы, оқшаулау және жою бойынша ұсыныстарын дайындау мақсатында инфекция көзін, факторлар мен ауру қоздырғыштарының берілу жолдарын, сондай-ақ аурудың туындауына, енуіне және таралуына әсер ететін талаптарды (себептерді) анықтауға бағытталған іс-шаралар кешені.
6. Осы Тәртіпте пайдаланылатын өзге де ұғымдар Шартта, басқа, соның ішінде Кеден одағы мен Бірыңғай экономикалық кеңістік шеңберінде жасалған халықаралық шарттарда және Одақ құқығына енетін актілермен, Халықаралық эпизоотикалық бюроның (бұдан әрі – ХЭБ кодекстері) Жерүсті жануарларының денсаулығы кодексі және Су жануарларының денсаулығы кодексімен және мүше мемлекеттердің заңнамасымен белгіленген мағыналарда қолданылады. 

III. Мүше мемлекеттердің ауру профилактикасы кезіндегі өзара іс-қимылы 

7. Одақтың кедендік аумағында ауру профилактикасы ХЭБ кодекстерінің ұсынымдарын, Одақ құқығына енетін актілердің және мүше мемлекеттердің заңнамасы талаптарын ескере отырып, ветеринариялық-санитариялық іс-шараларды іске асыруды қамтиды, соның ішінде: 
а) жануарларды диспансерлеу;
б) жануарлардық ауру жұқтыруының алдын алу үшін профилактикалық, емдік және басқа да дәрілік заттарды қолдану;
в) профилактикалық іс-шаралардың сапасы мен тиімділігін бағалауды жүргізу;
г) аурудың профилактикасы бойынша басқа да іс-шараларды жүргізу.
8. Аурудың профилактикасы бойынша іс-шараларды жоспарлау, ұйымдастыру және өткізу, сондай-ақ оларды қаржыландыру мүше мемлекеттердің заңнамасына сәйкес жүзеге асырылады.
9. Мүше мемлекеттердің ауру профилактикасы кезіндегі өзара іс-қимылы мынадай нысандарда жүзеге асырылуы мүмкін:
а) ауру профилактикасы бойынша бірлескен бағдарламалар мен іс-шаралар жоспарларын әзірлеу және іске асыру; 
б) ауру профилактикасының жалпы қағидаттары мен қағидаларын әзірлеу және қолдану; 
в) мүше мемлекеттердің ауруларды бақылау (қадағалау) бойынша бағдарламаларды (жоспарларды) әзірлеу және іске асыру туралы өзара хабарлауы;
г) ветеринариялық-санитариялық тұрғыдан қауіпті жануарлар мен жануарлардан алынған өнімге сәйкестендіру, тіркеу және бақылап отыруды жүргізуге мүше мемлекеттердің келісілген тәсілдемелерін іске асыру;
д) ауру ошақтарының туындауы және, соның ішінде мүше мемлекеттердің шекаралас аумақтарында ауру қоздырғыштарының таралуы қаупімен байланысты ветеринариялық бақылауға (қадағалауға) жататын тауарларды анықтау туралы өзара хабарлау;
е) аурулардың эпизоотологиялық мониторингі нәтижелері туралы өзара хабарлау;
ж) мүше мемлекеттердің трансшекаралық ауруларды егу-профилактикабойынша бағдарламаларын келісу;
з) ауру профилактикасы саласында бірлескен ғылыми-зерттеу жұмыстарын ұйымдастыру және жүргізу;
и) ауру профилактикасы мәселелері бойынша ғылыми-практикалық конференциялар, жиналыстар, консультациялар, семинарлар және басқа іс-шаралар өткізу.
10. Уәкілетті органдар Одақтың кедендік аумағында жұқпалы аурулар қоздырғыштарының және ветеринариялық-санитариялық қатынастарда қауіпті ветеринариялық бақылауға (қадағалауға) жататын тауарлардың туындауына, әкелінуіне және таралуына жол бермеуге бағытталған шараларды қабылдайды. 
11. Уәкілетті органдар жұқпалы аурулардың енуіне және таралуына қатер төндіретін жануарлар және (немесе) жануарлардан алынатын өнімдер партиясының анықталуы туралы бір-бірін тез арада, бірақ 48 сағаттан кешіктірмей хабарлайды. 

IV. Мүше мемлекеттердің диагностика кезіндегі өзара іс-қимылы 

12. Диагностика мүше мемлекеттердің заңнамасымен белгіленген тәртіпте бекітілетін және Халықаралық диагностикалық тесттер және вакциналар жөніндегі эпизоотикалық бюро басшылығымен ұсынылатын және көзделген балама диагностикалық тесттер (әдістер) ескеріле отырып қолданылатын зертханалық-диагностикалық әдістемелерге сәйкес жүзеге асырылады.
13. Мүше мемлекеттердің диагностика кезіндегі өзара іс-қимылы мынадай нысандарда жүзеге асырылуы мүмкін:
а) Одақ құқығына енетін актілерге, ХЭБ кодекстеріне сәйкес, ал олар болмаған жағдайда – мүше мемлекеттердің заңнамасына сәйкес ветеринариялық бақылауды (қадағалауды) жүзеге асыру кезінде зертханалық зерттеулер өткізу қағидалары мен әдістемелерін қолдану; 
б) мүше мемлекеттердің ветеринариялық зертханалар (орталықтар) мамандарының біліктілігін арттыру, даярлау және қайта даярлау бойынша бағдарламалар (жоспарлар) дайындау. 
14. Мүше мемлекеттің аумағында осы Тәртіпке № 1 қосымшада көзделген тізбеде көрсетілген аурулар анықталған және таралған жағдайда бір мүше мемлекеттің уәкілетті органы басқа мүше мемлекеттердің уәкілетті органдарына және Комиссияға эпизоотикалық ошақтың табылғаны туралы, сондай-ақ қабылдауға ниет еткен шаралар туралы ақпаратты № 2 қосымшаға сәйкес нысан бойынша электронды түрде тез арада, бірақ диагноз ресми анықталғаннан кейін 48 сағаттан кешіктірмей ұсынады.
Бір мүше мемлекеттің уәкілетті органы басқа мүше мемлекеттердің уәкілетті органдарынан эпизоотологиялық мониторинг нәтижелері туралы ақпаратты сұрата алады. Уәкілетті органдар ақпаратты ұсыну тәсілін және ұсынылатын мәліметтердің құрамын өзара келіседі.

V. Мүше мемлекеттердің ауруды оқшаулау және жою кезіндегі өзара іс-қимылы

15. Аурулар анықталған жағдайда олардың эпизоотикалық ошағын жою мақсатында аурудың эпизоотологиялық ерекшеліктері ескеріле отырып карантин және (немесе) шектеу енгізіледі, уәкілетті органдар эпизоотикалық ошақты жою бойынша іс-шаралардың сипаттамасы мен көлемін, сондай-ақ мүше мемлекеттердің заңнамасына сәйкес ауруды жою үшін қажетті қаражатты анықтайды.
16. Ауруды оқшаулау және жою бойынша іс-шаралар мүше мемлекеттердің заңнамасына және осы Тәртіпке сәйкес жүргізіледі. 
17. Мүше мемлекеттер мүше мемлекеттердің бірінің аумағында ауру анықталғаны туралы ақпарат алған кезде:
а) Еуразиялық экономикалық комиссия Кеңесінің 2016 жылғы 16 мамырдағы № 149 шешімімен бекітілген Еуразиялық экономикалық одаққа мүше мемлекеттердің уәкілетті органдарының уақытша санитариялық, ветеринариялық-санитариялық және карантиндік фитосанитариялық шараларды енгізу кезіндегі өзара іс-қимыл тәртібінің (бұдан әрі – Уәкілетті органдардың өзара іс-қимыл тәртібі) ІІ бөлімінің ережелерін ескере отырып Шартқа және мүше мемлекеттердің заңнамасына сәйкес уақытша ветеринариялық (ветеринариялық-санитариялық) шараларды әзірлейді және енгізеді;
б) Уәкілетті органдардың өзара іс-қимыл тәртібінің ІІ бөлімінің ережелерін ескере отырып Шартқа және мүше мемлекеттердің заңнамасына сәйкес уақытша ветеринариялық (ветеринариялық-санитариялық) шараларды енгізудің күшін жою туралы шешім қабылдайды. 
18. Мүше мемлекеттердің уақытша ветеринариялық (ветеринариялық-санитариялық) шаралар туралы өзара хабарлауы Уәкілетті органдардың өзара іс-қимыл тәртібінің ІІ бөліміне сәйкес жүзеге асырылады.
19. Мүше мемлекеттердің ауруды оқшаулау және жою кезіндегі өзара іс-қимылы мынадай нысандарда жүзеге асырылуы мүмкін:
а) ауруды оқшаулау және жоюдың жалпы қағидаттары мен қағидаларын әзірлеу және қолдану;
б) мүше мемлекеттердің бірінің аумағында ауру анықталған және таралған кезде уақытша ветеринариялық (ветеринариялық-санитариялық) шараларды енгізу туралы, сондай-ақ оның жою туралы өзара хабарлау;
в) аумағында ауру туындаған мүше мемлекеттің уәкілетті органының шақыруы бойынша бірлескен эпизоотологиялық тексеруді жүргізу; 
г) ауруды оқшаулау және жою бойынша бірлескен бағдарламалар мен іс-шаралар жоспарларын әзірлеу және іске асыру;
д) ауруды оқушаулау және жою бойынша бірлескен бағдарламалардың немесе іс-шаралар жоспарларының орындалу барысын бақылауды жүзеге асыру;
е) ауруды оқшаулау және жою мақсатында бірлескен ғылыми-зерттеу жұмыстарын ұйымдастыру және өткізу; 
ж) мүше мемлекеттердің ветеринариялық мамандарының ауруды оқшаулау және жою саласындағы біліктілігін арттыру мәселелері бойынша тағылымдамаларды, оқыту курстарын, семинарларды және практикалық тренингтерді бірлесіп өткізу.
20. Эпизоотологиялық тексеру: 
а) ветеринариялық бақылауға (қадағалауға) жататын объектіде аурудың болуына күмән туындағанға немесе ол туралы хабарлағанға дейін аурудың болжалды болуына;
б) ветеринариялық бақылауға (қадағалауға) жататын объектіде ауру қоздырғышының ықтимал көзіне және аумағында аурудың болуына күмән бар жануарлар ұсталатын басқа объектілерді сәйкестендіруге;
в) жануарлардың өзге де алғыр түрлерінің жұқтыруының ықтимал дәрежесіне;
г) ветеринариялық бақылауға (қадағалауға) жататын объектіге немесе одан тыс жерге ауру қоздырғышын тасымалдауға қабілетті жануарлардың, адамдардың, көлік құралдарының, ветеринариялық бақылауға (қадағалауға) жататын тауарлардың, жем-шөптердің және жабдықтардың орнын ауыстыруға;
д) ауру қоздырғышының туындауына, енуіне және таралуына ықпал ететін өзге де ықтимал тәуекелдерге қатысты жүргізіледі. 
21. Эпизоотологиялық тексеру кезінде уәкілетті органдар аурудың диагнозын нақтылайды, ауру қоздырғышының енуі жолдарын айқындайды, оның жануарлар арасында таралуына ықпал ететін факторларды, сондай-ақ осы Тәртіптің 31-тармағында көзделген аймақтардың шекараларын анықтайды. 
22. Бір мүше мемлекеттің уәкілетті органы эпизоотологиялық тексерудің алдын ала нәтижелері негізінде олар туралы басқа мүше мемлекеттердің уәкілетті органдарына мүмкіндігінше қысқа мерзімде хабарлайды.
 23. Аумағында ауру туындаған мүше мемлекеттің уәкілетті органының шақыруы бойынша, сондай-ақ өзара уағдаластық бойынша уәкілетті органдар бірлескен эпизоотологиялық тексеру жүргізуі мүмкін. 

VI. Өңірлендіруді жүргізу тәртібі

24. Өңірлендіру ХЭБ кодекстерінің ұсынымдарына, мүше мемлекеттердің заңнамасына және осы Тәртіпке сәйкес жүзеге асырылатын эпизоотикалық аймақтандыру деректерін ескере отырып жүргізіледі. 
25. Өңірлендіруді жүргізу туралы шешімді мүше мемлекеттердің заңнамасымен уәкілетті орган қабылдайды.
26. Өңірлендіру компартменттеу деректерін ескере отырып немесе ескермей әрбір жұқпалы аурулар бойынша жеке жүргізіледі.
27. Өңір мәртебесі оның аумағында жұқпалы ауру қоздырғышының болуы (болмауы) бойынша, өңірде жұқпалы ауруға қарсы вакцинация жүргізу бойынша, сондай-ақ ауру қоздырғышының енуі тәуекелі деңгейі бойынша өңірдің сипаттамасын ұсынады.
28. Өңір мәртебесін орнату осы өңірдің шекарасын орнатумен бір мезгілде жүзеге асырылады.
29. Өңір мәртебесін орнату ХЭБ кодекстерінің ұсынысдарына, мүше мемлекеттердің заңнамасына эәне осы Тәртіпке сәйкес жүзеге асырылады.
30. Қолайлы өңірдің және (немесе) мәртебесі орантылмаған өңірдің аумағында буферлі (қорғаныс) аймағы белгіленуі мүмкін. Өңірде буферлік (қорғаныс) аймағының болуы оның мәртебесіне ықпал етпейді. 
31. Қолайлы өңірдің немесе мәртебесі белгіленбеген өңірдің аумағында эпизоотикалық ошақ туындаған жағдайда мынадай аймақтарды орнатуды қамтитын эпизоотикалық аймақтандыру жүргізіледі: 
а) эпизоотикалық ошақ (жұқтырған объект);
б) карантиндік аймақ;
в) буферлік (қорғаныс) аймағы;
г) олардың ХЭБ кодекстерінің ұсынымдарына және мүше мемлекеттердің заңнамасына сәйкес нақты ауру бойынша анықталған атауларына сәйкес өзге де аймақтар. 
32. Эпизоотикалық аймақтандыру барысында белгіленген аймақтарда ХЭБ кодекстерінің ұсынымдарына, Кеден одағы және Бірыңғай экономикалық кеңістік шеңберінде жасалған халықаралық шарттарға, Одақтың құқығын құрайтын халықаралық шарттар мен актілерге және мүше мемлекеттердің заңнамасына сәйкес нақты ауру бойынша ветеринариялық-санитариялық іс-шаралар жүргізіледі. 
33. Ветеринариялық-санитариялық іс-шаралар жүргізілетін өңірлер мен аймақтардың шекараларын мүше мемлекеттердің заңнамасымен уәкілеттік берілген орган анықтайды.
34. Эпизоотикалық аймақтандыруды және өңірлендіруді жүргізу мүше мемлекеттердің заңнамасына сәйкес уәкілетті органның актісімен рәсімделеді.
35. Сәйкес өңірлерде және аймақтарда ветеринариялық-санитариялық іс-шаралары жүргізу тәртібін регламенттейтін жоспар және олардың шекараларының сипаттамасы осы Тәртіптің 34-тармағында көрсетілген актіге қоса беріледі. Өңірлер мен аймақтардың шекаралары картамен немесе жергілікті жерде осы өңірлер мен аймақтардың шекараларын нақты анықтау мүмкіндігін беретін басқа тәсілмен расталуы тиіс. 
36. Белгіленген аймақтардан тыс аурулардың таралуының жаңа жағдайлары туындаған кезде уәкілетті органдар сәйкес өңірдің мәртебесінің немесе аймақтар шекараларының өзгеруі туралы шешім қабылдайды.
37. Уәкілетті органның сәйкес өңірдің мәртебесінің немесе аймақтардың шекараларының өзгеруі туралы шешімі осындай өзгерістердің қажеттілігін растайтын фактілер негізінде, сондай-ақ ветеринариялық-санитариялық іс-шаралар кешенін орындау қорытындылары бойынша ХЭБ кодекстерінің ұсынымдарына, Кеден одағы Комиссиясының 2010 жылғы 18 маусымдағы № 317 шешімімен бекітілген ветеринариялық бақылауға (қадағалауға) жататын тауарларға қойылатын Бірыңғай ветеринариялық (ветеринариялық-санитариялық) талаптарға (бұдан әрі – Бірыңғай ветеринариялық (ветеринариялық-санитариялық) талаптар) және мүше мемлекеттердің заңнамасына сәйкес қабылданады. Өңірдің және (немесе) аймақтың сәйкес шекаралары мен атаулары белгіленеді. 
38. Оларға қатысты ХЭБ кодекстерінің ұсынымдары, сондай-ақ Одақ органдарының актілері мен мүше мемлекеттердің нормативтік құқықтық актілері болмаған эмерджменттік аурулар туындаған жағдайда уәкілетті органдар өңірлер мен аймақтардың шекаралары мен атауларын осы Тәртіпке сәйкес ауру туралы меңгерген білімі негізінде өз бетінше белгілейді
39. Ауруға қатысты ХЭБ кодекстерінің ұсынымдары болмаған жағдайда ветеринариялық бақылауға (қадағалауға) жататын өңірде өндірілген тауарларды қандайда бір үшінші елге экспорттауды қолдау мақсатында уәкілетті органдар мүше мемлекеттердің заңнамасы және импорттаушы елдердің заңнамасы талаптарын сақтайды.
Егер мүше мемлекеттің аумағында ауру бойынша өңірлендіру ХЭБ кодекстері ұсынымдарына сәйкес жүргізілген болса, оның нәтижелерін барлық мүше мемлекеттер үнсіз келісім бойынша таниды. Егер мүше мемлекет оған қатысты ХЭБ кодекстерінде сәйкес ұсынымдар болмаған, бірақ оны өткізу Бірыңғай ветеринариялық (ветеринариялық-санитариялық) талаптарда көзделген ауру бойынша өңірлендіруді жүргізген болса, осындай өңірлендірудің нәтижелері сәйкес түсіндірулермен оны қабылдау үшін барлық мүше мемлекеттерге жөнелтіледі. 

VII. Компартменттеуді жүргізу тәртібі

40. Компартменттеу ХЭБ кодекстерінің ұсынымдарына, мүше мемлекеттердің заңнамасына және осы Тәртіпке сәйкес өткізіледі. Компартментализация ерікті тәртіпте өткізіледі. 
41. Компартменттеуге аумағында жануарларды ұстау және өсіру жүзеге асырылатын ветеринариялық бақылауға (қадағалауға) жататын объектілер, сондай-ақ мүше мемлекеттің заңнамасына сәйкес аумағында жануарларды сою, жануарлардан алынатын өнімдерді қайта өңдеу және сақтау жүзеге асырылатын объектілер (бұдан әрі – объектілер) ұшырайды.
Егер мүше мемлекеттің аумағында аумақтарында жануарларды ұстау және өсіру жүзеге асырылатын объектілер ғана ұшыраған компартменттеу өткізілген болса, туындауы жануарларды сатуды және бір мүше мемлекеттің аумағынан екінші мүше мемлекеттің аумағына жануарларды тасымалдауды тоқтата тұруға алып келетін аурудың таралуы немесе эпизоотиясы туындаған жағдайларда осындай жағдайлар тіркелген компартменттерден немесе аурудың таралуы жағдайлары немесе эпизоотиясы тіркелген компартменттермен салыстырғанда биологиялық қауіпсіздік деңгейі өте төмен компартменттерден жануарларды сатуды және жануарларды тасымиалдауды жүзеге асыру тоқтатылады. Басқа компартменттерден жануарларды сату және жануарларды тасымалдау тоқтатылмайды.
Егер мүше мемлекеттің аумағында аумақтарында жануарларды ұстау және өсіру жүзеге асырылатын объектілер ғана емес, сонымен бірге аумақтарында жануарларды сою, жануарлардан алынған өнімді қайта өңдеу және сақтау жүзеге асырылатын объектілер де ұшыраған компартменттеу жүргізілген болса, туындауы жануарлар мен жануарлардан алынған өнімдерді сатуды және жануарлар мен жануарлардан алынған өнімдерді бір мүше мемлекеттің аумағынан екінші мүше мемлекеттің аумағына тасымалдауды тоқтатуға алып келетін аурудың таралуы жағдайлары немесе эпизоотиясы туындаған кезде аумақтарында осындай жағдайлар тіркелген компартменттерден және аурудың таралуы жағдайлары немесе эпизоотиясы тіркелген компартменттермен салыстырғанда биологиялық қауіпсіздік деңгейі өте төмен компартменттерден жануарлар мен жануарлардан алынған өнімдерді сатуды және жануарлар мен жануарлардан алынған өнімдерді тасымалдауды жүзеге асыру тоқтатылады. Басқа компартменттерден жануарлар мен жануарлардан алынған өнімдерді сату және жануарлар мен жануарлардан алынған өнімдерді тасымалдау тоқтатылмайды.
42. Компартменттеу объект басшылығының уәкілетті органдарға жазбаша өтініші негізінде жүргізіледі.
43. Объектіні белгілі бір компартментке жатқызу оның кез келген жұқпалы аурулардың қоздырғыштарының енуінен инженерлік-техникалық және технологиялық қорғалғанын (келіп түскен жануарлар мен жануардан алынған өнімдер туралы құжаттаманы жүргізу жүйесін қоса алғанда) сипаттайды. 
Объектілердің биологиялық қауіпсіздігін басқару жүйесін бағалаудың бірыңғай критерийлерін қалыптастыруға дейін олардың биологиялық қауіпсіздігі дәрежесін сипаттайтын деңгейлер мүше мемлекеттердің заңнамасына сәйкес беріледі. 
44. Компартменттеу эпизоотикалық ошақты қоспағанда, қолайлы да, қолайсыз да өңірде жүргізілуі мүмкін. 
45. Объектіні белгілі бір компартментке жатқызу мақсатында осы объектінің басшылығы уәкілетті органға мынадай құжаттарды тіркей отырып № 3 қосымшаға сәйкес нысан бойынша өтінішті ұсынады: 
а) аурудың туындауы, енуі және таралуы тұрғысынан оның зоосанитариялық мәртебесіне ықпал ететін компартменттің физикалық және географиялық параметрлері; 
б) объектінің биологиялық қауіпсіздігін қамтамасыз ету деңгейіне ықпал ететін объектінің инфрақұрылымы элементтерін сипаттау; 
в) ветеринариялық бақылауға (қадағалауға) жататын тауарларды өндіру технологиясы жүйесінің және осындай жүйені басқарудың ерекшеліктерін ескере отырып құрылған объектінің биологиялық қауіпсіздігін қамтамасыз ету жоспары;
г) объектіде жануарларды, жануарлардан алынған өнімдер мен шикізаттарды бақылап отырудың қолданылатын жүйесі туралы мәліметтер (еркін нысанда); 
д) объектінің картасы. 
46. Осы Тәртіптің 45-тармағында көзделген құжаттар ХЭБ кодекстерінің ұсынымдарына, мүше мемлекеттердің заңнамасына және осы Тәртіпке сәйкес құрылуы тиіс. 
47. Уәкілетті орган, егер мүше мемлекеттердің заңнамасында өзгеше көзделмеген болса, 15 жұмыс күні ішінде осы Тәртіптің 45-тармағында көзделген құжаттарды ұсынудың жиынтықтығы мәніне тексеру жүргізеді. Ұсынылған құжаттар бойынша ескертелер болмаған жағдайда уәкілетті орган объекті басшылығына жазбаша түрде сәйкес хабарламаны жөнелтеді. 
Егер мүше мемлекеттердің заңнамасында өзгеше көзделмесе, 30 жұмыс күні ішінде ескертулер жойылмаған жағдайда өтініш берілмеді деп есептеледі және осы Тәртіптің 45-тармағында көзделген құжаттар объект басшылығына қайтарылады.
48. Ескертулер болмаған жағдайда уәкілетті органның өкілдері объектіге шығып тексеруді жүргізеді. 
49. Объект басшылығы, егер мүше мемлекеттердің заңнамасында өзгеше көзделмеген болса, объектіге шығып тексеруді өткізу күніне дейін 3 жұмыс күнінен кешіктірмей компартменттеуді жүргізу туралы қабылданған шешім туралы хабардар етіледі.
50. Объектіге шығып тексеру оның осы Тәртіптің 45-тармағында көзделген құжаттарға сәйкестілігі мәніне жүзеге асырылады. Объектіге шығып тексеру мерзімі, егер мүше мемлекеттердің заңнамасында өзгеше көзделмеген болса, 5 жұмыс күнінен аспауы тиіс. 
51. Объектіге шығып тексеру нәтижелері және объект басшылығы ұсынған ақпаратты талдау бойынша уәкілетті орган объектіге шығып тексеруді жүргізу аяқталатын күнге дейін 5 жұмыс күні ішінде, егер мүше мемлекеттердің заңнамасында өзгеше көзделмеген болса, осы объектіні белгілі бір компартментке жатқызу туралы шешім қабылдайды және № 4 қосымшаға сәйкес нысан бойынша 2 данада ветеринариялық-санитариялық қорытынды жасайды. Ветеринариялық-санитариялық қорытындының бірінші данасы уәкілетті органда қалады, екінші данасы объект басшылығына (оның өкіліне) қол қойдырып тапсырылады. 
Ветеринариялық-санитариялық қорытындының әрекеті объектінің биологиялық қауіпсіздігіне және бұрын жүргізілген компартменттеу нәтижесіне кері ықпал ететін объектіде өзгерістердің болуы фактісі белгіленген, не уәкілетті органды осындай фактілердің болуы туралы хабарлаған күннен бастап тоқтатылады.
Оған қатысты ветеринариялық-санитариялық қорытындының әрекеті тоқтатылған қолайлы компартменттің мәртебесін қайта қалпына келтіру осы бөлімде белгіленген тәртіпте жүзеге асырылады. 
52. Объектіні белгілі бір компартментке жатқызу туралы шешім қабылданғаннан кейін уәкілетті орган объект басшылығы әзірлеген және бекіткен осы объектінің биологиялық қауіпсіздігін қамтамасыз ету жоспарын келіседі.
53. Уәкілетті органның объектіні белгілі бір компартментке жатқызу туралы шешімі мүше мемлекеттердің заңнамасында көзделген актіге сәйкес рәсімделеді. Актіге осы Тәртіптің 45-тармағында көзделген құжаттар қоса тіркеледі. 
54. Биологиялық қауіпсіздігі өте төмен деңгейдегі компартментке жатқызылған объектіде орналасқан ветеринариялық бақылауға (қадағалауға) жататын тауарларды биологиялық қауіпсіздік деңгейі өте жоғары компартментке жатқызылған объектіге орнын ауыстыру кезінде соңғы объектіге ветеринариялық бақылауға (қадағалауға) жатқызылатын тауарды жеткізушінің биологиялық қауіпсіздік деңгейіне сәйкес биологиялық қауіпсіздік деңгейі белгіленуі тиіс.
55. Биологиялық қауіпсіздік деңгейі өте жоғары компартментке жатқызылған объектіде орналасқан ветеринариялық бақылауға (қадағалауға) жатқызылған тауарлардың биологиялық қауіпсіздік деңгейі өте төмен компартментке жатқызылған объектіге орын ауыстыру кезінде объектілердің белгіленген биологиялық қауіпсіздік деңгейлері өзгеріссіз қалады. 

VIII. Өңірлендіруді, эпизоотикалық аймақтандыруды және компартменттеуді жүргізу кезіндегі өзара іс-қимыл

56. Өңірлендіруді, эпизоотикалық аймақтандыруды және компартменттеуді жүргізу кезінде уәкілетті органдар мен Комиссия өңірлендіруді, эпизоотикалық аймақтандыруды және компартменттеуді жүргізу нәтижелері туралы ақпарат алмасу арқылы өзара іс-қимылды жүзеге асырады. 
Өңірлендіруді, эпизоотикалық аймақтандыруды және компартменттеуді жүргізу нәтижелері туралы ақпарат алмасу Комиссия бекітетін технологиялық құжаттарға сәйкес Одақтың интеграцияланған ақпараттық жүйесінің құралдарымен электронды түрде жүзеге асырылады. 
Өңірлендіруді, эпизоотикалық аймақтандыруды және компартменттеуді жүргізу нәтижелері туралы жиынтық ақпарат № 5 және 6 қосымшаларға сәйкес нысандар бойынша уәкілетті органдардың ресми сайттарында, сондай-ақ Комиссияның ақпараттық порталында орналастырылады. 
57. Даулар консультациялар және келіссөздер арқылы шешіледі.
58. Уәкілетті органдар арасында ауру профилактикасын, диагностикасын, оқшаулауды және жоюды, өңірлендіруді, эпизоотикалық аймақтандыруды және компартменттеуді жүргізу кезіндегі өзара іс-қимыл мәселелері бойынша келіспеушіліктер болған жағдайда уәкілетті органдар Комиссияға жүгіне алады.
59. Егер консультациялар және келіссөздер нәтижелері бойынша келіспеушіліктер реттелмеген болса, осы мәселе белгіленген тәртіпте Техникалық реттеу,  санитариялық, ветеринариялық және фитосанитариялық шараларды қабылдау жөніндегі консультативтік комитеттің қарауына ұсынылады.
60. Еуразиялық экономикалық комиссия Алқасының 2015 жылғы 14 сәуірдегі № 29 шешімімен бекітілген Еуразиялық экономикалық одақ шеңберінде жалпы процестер тізбесінің VIII бөлімінде көзделген жалпы процестер күшіне енгенге дейін осы Тәртіпке сәйкес уәкілетті органдар мен Комиссия арасындағы ақпарат алмасу хаттар арқылы жүзеге асырылады.
61. Уәкілетті органдар ХЭБ кодекстерінің ұсынымдарын ескере отырып ауруларды бақылаудың (қадағалаудың) ұлттық бағдарламаларын әзірлеуі және бекітуі мүмкін. 
Бұл ретте ауруларды бақылаулың (қадағалаудың) басымдыққа ие ұлттық бағдарламалары трансшекаралық ауруларға қатысты бағдарламалар болып табылады. 
62. Уәкілетті органдар өзара және өзара уағдаластық бойынша Комиссиямен ауруларды бақылаудың (қадағалаудың) ұлттық бағдарламаларын іске асыру барысы туралы ақпаратты алмасу жолымен өзара іс-қимылды жүзеге асырады. 
	



Еуразиялық экономикалық одаққа мүше мемлекеттердің жануарлардың аса қауіпті, карантиндік және зооноздық аурулары ошақтарының профилактикасы, оларды диагностикалау, оқшаулау және жою кезінде өзара іс-қимыл жасау және өңірлендіру мен компартменттеу жүргізу тәртібіне 
№ 1 ҚОСЫМША

Жануарлар аурулары ошақтарының профилактикасы, оларды диагностикалау, оқшаулау және жою кезінде оларға қатысты Еуразиялық экономикалық одаққа мүше мемлекеттер өзара іс-қимылды жүзеге асыратын жануарлардың аса қауіпті, карантиндік және зооноздық ауруларының 
ТІЗБЕСІ

	№
р/с
	Жануарлар ауруының атауы
	Еуразиялық экономикалық одаққа мүше мемлекеттердің өзара іс-қимылы нысандары

	
	
	жануарлар ауруларының ошақтары туындағаны туралы хабардар ету
(тіркеу фактісі бойынша)
	эпизоотологиялық мониторинг нәтижелері туралы хабардар ету
(сұрау салу бойынша)
	жануарлар аурулары ошақтарының профилактикасы, оқшаулау және жоюдың жалпы қағидаттары мен қағидаларын қолдану
(өзара уағдаластық бойынша)
	жануарлар ауруларының анықталған жағдайлары туралы хабарлау (тоқсан сайын)

	1
	Шошқаның африка обасы
	+
	+
	+
	–

	2
	Жылқының африка обасы
	+
	–
	–
	–

	3
	Құтыру
	+
	–
	–
	+

	4
	Ауески ауруы
	+
	–
	–
	–

	5
	Ньюкасл ауруы
	+
	–
	+
	–

	6
	Ірі қара малдың, қой мен ешкінің, шошқаның бруцеллезі
	+
	–
	–
	+

	7
	Везикулярлы стоматит
	+
	–
	–
	–

	8
	Жылқының венесуэла энцефаломиелиті
	+
	–
	–
	–

	9
	Шошқаның везикулярлы ауруы
	+
	–
	–
	–

	10
	Жоғары зардапты құс тұмауы
	+
	+
	+
	–

	11
	Геморрагиялық септицемия
	+
	–
	–
	–

	12
	Үй қояндарының геморрагиялық ауруы
	+
	–
	–
	–

	13
	Жылқы тұмауы
	+
	–
	–
	–

	14
	Ірі қара малдың кеміктәріздес энцефалопатия
	+
	+
	–
	–

	15
	Батыс Ніл безгегі
	+
	–
	–
	–

	16
	Жұқпалы түйінді дерматит
	+
	+
	+
	–

	17
	Қойдың инфекциялық эпидидимиті
	–
	–
	–
	+

	18
	Ірі қара малдың инфекциялық ринотрахеиті
	–
	–
	–
	+

	19
	Ешкінің инфекциялық алаөкпесі
	+
	–
	–
	–

	20
	Қойдың катаральды безгегі
	+
	+
	+
	–

	21
	Шошқаның классикалық обасы
	+
	–
	+
	+

	22
	Ірі қара малдың контагиозды алаөкпесі
	+
	–
	–
	–

	23
	Контагиозды пустулезді дерматит (эктима)
	+
	–
	–
	–

	24
	 Лептоспироз
	–
	–
	–
	+

	25
	 Листериоз
	–
	–
	–
	+

	26
	Рифт жазығы безгегі
	+
	–
	–
	–

	27
	Қой және ешкінің шешек ауруы
	+
	+
	+
	–

	28
	Құс орнитозы
	–
	–
	–
	+

	29
	Жылқы маңқасы
	+
	–
	–
	–

	30
	Қой және ешкінің скрепиі
	+
	+
	–
	–

	31
	Құс сальмонеллезі
	–
	–
	+
	+

	32
	Сібір жарасы
	+
	–
	–
	–

	33
	Ірі қара малдың туберкулезі
	–
	–
	–
	+

	34
	Қойдың хламидиозы
	–
	–
	–
	+

	35
	Күйіс қайыратын уақ малдың обасы
	+
	+
	+
	–

	36
	Ірі қара малдың обасы
	+
	–
	–
	–

	37
	Ірі қара малдың энзоотикалық лейкозы
	–
	–
	–
	+

	38
	Аусыл
	+
	+
	+
	–



	Ескерту.
	Еуразиялық экономикалық одаққа мүше мемлекеттердің өзара іс-қимылы Еуразиялық экономикалық одаққа кез келген мүше мемлекеттің бастамасы және Еуразиялық экономикалық одаққа мүше мемлекеттердің жануарлардың аса қауіпті, карантиндік және зооноздық аурулары ошақтарының профилактикасы, оларды диагностикалау, оқшаулау және жою кезінде өзара іс-қимыл жасау және өңірлендіру мен компартменттеу жүргізу тәртібінің 9, 13 және 19-тармақтарына сәйкес өзара уағдаластық бойынша басқа нысандарда жүзеге асырылуы мүмкін.



	




Еуразиялық экономикалық одаққа мүше мемлекеттердің жануарлардың аса қауіпті, карантиндік және зооноздық аурулары ошақтарының профилактикасы, оларды диагностикалау, оқшаулау және жою кезінде өзара іс-қимыл жасау және өңірлендіру мен компартменттеу жүргізу тәртібіне 
№ 2 ҚОСЫМША


Эпизоотикалық ошақтың табылуы туралы ақпаратты ұсыну 
НЫСАНЫ 

АҚПАРАТ
эпизоотикалық ошақтың табылуы туралы _____________________________
                                                                                                                                                                    (аурудың атауы)

	20_____ ж. «___»________________ № __________   .
	

	1
	Еуразиялық экономикалық одаққа мүше мемлекет
	Республика, өлке
	Облыс
	Аудан
	Елді мекен, қала
	Жануарлар тобы (үйір)
	Ауру ошағының ұзындығы мен ені

	
	
	
	
	
	
	
	

	2
	Аурудың атауы
	Ошақг
	Қоздырғыштың атауы мен типі
	Клиникалық белгілері
(болуы немесе болмауы)

	
	
	бастапқы
	қайталама
	
	

	
	
	
	
	
	

	3
	Ошақты тіркеудің басталған күні
	
	Шектеуді алып тастау күні
	

	4


	Ошақтағы жануарлар саны

	
	Жануарлардың түрі
	қабілеттілер
	ауырғандар
	өлгендер
	жойылғандар
	вакцина салғандар

	
	ірі қара мал
	
	
	
	
	

	
	ұсақ қара мал
	
	
	
	
	

	
	шошқа
	
	
	
	
	

	
	жылқы
	
	
	
	
	

	
	құстар
	
	
	
	
	

	
	басқалар
	
	
	
	
	

	5
	Шаралар

	
	қабылданғандар
	жоспарланғандар

	
	1.
	1.

	
	…
	…

	6
	Эпизоотологиялық тексеру
	Инфекция көзі және ошақтың туындауына ықпал еткен тәуекелдер

	
	
	

	7
	Зертханалық растау

	
	талдау жүргізілген зертхана (атауы, мекенжайы)
	жануарлардың түрі
	биоматериалдың сипаттамасы және сынамалар саны
	тест типі (зерттеулер)
	тестілеу нәтижесі
	нәтиженің алынған күні

	
	
	
	
	
	
	

	8
	Орындаушының Т.А.Ә.
	Мекенжайы
	Телефон
	Факс
	Электрондық пошта мекенжайы
	Ақпараттың жөнелтілген күні
	Ақпарат жөнелтілген уақыт

	
	
	
	
	
	
	
	




	




Еуразиялық экономикалық одаққа мүше мемлекеттердің жануарлардың аса қауіпті, карантиндік және зооноздық аурулары ошақтарының профилактикасы, оларды диагностикалау, оқшаулау және жою кезінде өзара іс-қимыл жасау және өңірлендіру мен компартменттеу жүргізу тәртібіне 
№ 3 ҚОСЫМША

Объектіні белгілі бір компартментке жатқызу туралы өтініш
НЫСАНЫ

___________________________________________
(Еуразиялық экономикалық одаққа мүше мемлекеттің ветеринария саласындағы уәкілетті органы аумақтық бөлімшесі басшысының лауазымы және Т.А.Ә.)
_________________________________________
(объект басшысының лауазымы және Т.А.Ә.)
__________________________________________

ӨТІНІШ
                                                                                                  
_____________________________________________________________________________
(ветеринариялық бақылауға (қадағалауға) жататын объектінің орналасқан жері)
объектісіне оны _________________________________________________ компартментіне
                                       (компартменттің биологиялық қорғалу деңгейі бойынша нөмірі)
жатқызу мәніне зерттеу жүргізуді сұраймын. 
Жануарларды ұстау және өсіру, сою, жануардан алынған шикізаттар мен өнімді қайта өңдеу және сақтау бойынша қызметті жүзеге асыратын жеке кәсіпкер ретінде тіркелген заңды немесе жеке тұлғаның атауы: ____________
__________________________________________________________________
Жүзеге асырылатын қызметтің түрлері: ________________________________
Еуразиялық экономикалық одаққа мүше мемлекеттердің ветеринария саласындағы уәкілетті органдарын объектідегі компартменттеу критерийлері мен нәтижелеріне ықпал ететін өзгерістер туралы олар туындағаннан кейін 1 жұмыс күні ішінде хабарлауға міндеттенемін.
	
Объект басшысы _________________
                                                            (қолы)
	
М.О. ____________________
(Т. А. Ә.) 


«____» ________________ 20____ ж. 


	


Еуразиялық экономикалық одаққа мүше мемлекеттердің жануарлардың аса қауіпті, карантиндік және зооноздық аурулары ошақтарының профилактикасы, оларды диагностикалау, оқшаулау және жою кезінде өзара іс-қимыл жасау және өңірлендіру мен компартменттеу жүргізу тәртібіне 
№ 4 ҚОСЫМША

Ветеринариялық-санитариялық қорытынды
НЫСАНЫ

______________________________________________________________________________________
(Еуразиялық экономикалық одаққа мүше мемлекеттің ветеринария саласындағы қорытынды берген уәкілетті органы аумақтық бөлімшесінің атауы)
_____________________________________________________________

ВЕТЕРИНАРИЯЛЫҚ-САНИТАРИЯЛЫҚ ҚОРЫТЫНДЫ

Толтырылған орны ____________________________________________
(елді мекен, қала, аудан)
_______________________________________________________________________________________________________
Мен, ________________________________________________________, 
(Еуразиялық экономикалық одаққа мүше мемлекеттің ветеринария саласындағы 
уәкілетті органы өкілінің Т.А.Ә., лауазымы)
_______________________________________________________________________________________________________
(объектінің атауы, жүзеге асыратын қызметтің түрі)
________________________________________________________________________________________ тексердім.
Орналасқан мекенжайы ________________________________________
Объектінің иесі _______________________________________________________________________
Бұл ретте анықталды__________________________________________
_______________________________________________________________________________________________________
           Компартменттің ______________________________________________
       (компартменттің биологиялық қорғаныс деңгейі бойынша нөмірі)
критерийлерге сәйкестілігі туралы қорытынды:
______________________________________________________________________________________________________________________________________________________________________________________________________________
Компартментке жатқызу туралы қорытынды:______________________
______________________________________________________________________________________________________________________________________________________________________________________________________________
Ветеринариялық-санитариялық қорытындының бір данасын алдым
_____________________________________________________________________________________________
(объект иесінің Т.А.Ә., қолы)

	Уәкілетті органның өкілі _______
                                                        (қолы)                    
	М.О. _______________
(Т.А.Ә.) 


 «____»_____________ 201 _____ ж. 

	



Еуразиялық экономикалық одаққа мүше мемлекеттердің жануарлардың аса қауіпті, карантиндік және зооноздық аурулары ошақтарының профилактикасы, оларды диагностикалау, оқшаулау және жою кезінде өзара іс-қимыл жасау және өңірлендіру мен компартменттеу жүргізу тәртібіне 
№ 5 ҚОСЫМША

(нысан)

Өңірлендіруді және эпизоотикалық аймақтандыруды жүргізу нәтижелері туралы жиынтық ақпарат
_________________________________________________________________________________
(Еуразиялық экономикалық одаққа мүше мемлекеттің атауы)

	№
р/с
	Өңірлендіруді және эпизоотикалық аймақтандыруды жүргізу туралы актінің деректемелері
	Өңірлендіру және эпизоотикалық аймақтандыру жүргізілген аурудың атауы
	Өңірлендіру және эпизоотикалық аймақтандыру нәтижелері бойынша белгіленген өңірлер мен аймақтар
	Өңірдің және аймақтың мәртебесінің өзгеруі туралы актінің деректемелері

	
	
	
	мәртебесін көрсете отырып өңірдің атауы
	эпизоотикалық ошақ
(жұқтырылған 
объект)
	карантин-дік
аймақ
	буферлі (қорғаныс) аймақ
	Халықаралық эпизоотикалық бюроның Жерүсті жануарларының денсаулығы кодексінің және Су жануарларының денсаулығы кодексінің ұсынымдарына немесе Еуразиялық экономикалық одаққа мүше мемлекеттің заңнамасына сәйкес белгіленген өзге де аймақтар
	

	1
	2
	3
	4
	5
	6
	7
	8
	9

	1
	
	
	
	
	
	
	
	

	…
	
	
	
	
	
	
	
	


	



Еуразиялық экономикалық одаққа мүше мемлекеттердің жануарлардың аса қауіпті, карантиндік және зооноздық аурулары ошақтарының профилактикасы, оларды диагностикалау, оқшаулау және жою кезінде өзара іс-қимыл жасау және өңірлендіру мен компартменттеу жүргізу тәртібіне 
№ 6 ҚОСЫМША

(нысан)

Компартменттеуді жүргізу нәтижелері туралы жиынтық ақпарат
_________________________________________________________________________________
(Еуразиялық экономикалық одаққа мүше мемлекеттің атауы)

	№
р/с







	Ветеринариялық бақылауға (қадағалауға) жататын объектінің есепке алу нөмірі
	Ветеринариялық бақылауға (қадағалауға) жататын объектіні иеленетін заңды тұлғаның немесе жеке кәсіпкер ретінде тіркелген жеке тұлғаның мекенжайы
	Ветеринариялық бақылауға (қадағалауға) жататын объектінің нақты мекенжайы
	Жүзеге асырылатын қызметтің түрлері
	Компартменттеуді жүргізу туралы актінің деректемелері
	Компартменттің биологиялық қауіпсіздік деңгейі бойынша нөмірі
	Компартменттің биологиялық қауіпсіздік деңгейі бойынша нөмірінің өзгергені туралы актінің деректемелері

